tvonijse tusschen arnde lobbe van wespelair die na den rechte der stad van loven comen
ende geleyt es tot allen den goeden have ende erve jans vander monict geheeten neels
in deen zijde en gheert vander monct van sent brueder des voirs jans was in
dande alse vander helcht vanden ix dach onder eeusel ende bosch geleg te berthe
ter plaetsen geheeten ter stoct Item noch van eene huyse ende hove gelegen tassent
inde prochie van campenhout mett poirten ii stallen den eenen geheeten hoystal
en den anden geheeten scaepstal mett helicht vanden bogarde dair toe hoerende
ende anden sijnen toebehoirten de welke de voirs gheert aensprac seggende
datse voirtijden toe tehoere plagen jouffr margrieten wettige docht gielis lan
laenigs anders geheeten van ovbeke en dat de selve jouffr magriete die
met eene testamente liet ende gaf nae hue doot henr gheerde ende mgriete
wettige kinde daneels wijlen vander monct met sulker conditien oft enich van
hen aflivich worde sonder wettige geboirte acht hen te laten dat den anden
van hen lanxc levende die souden bliven met meer vorwerden dair inne
besproken vanden welken hij een openbair intstrumet exhibeerde dat gemaict
was int jair xiii xcvi xxi dage in april Op dwelc de selve arnt hem
vantwerdende dede seggen dat wel waer mochte zijn dat voirs testament
bijd voirs jouffr also gemaict ware geweest maer na hue doot hadden vader
ende moeder vanden voirs wijlen janne ende gheerde dese goede aengevert en
beseten En waer dair af nadhant een zeke deylinge gemaict voir scepen van
loven tusschen den selven wijlen janne ende gheerde als hoe vader ende
moeder aflivich waen worden Ende ald hadde de voirs aenlegge opde goede
voirs behoirlijc utegen ende also meynde de voirs arnt dat niet jegenstaende
den testamente voirs sundlinge der voirs deylinge aengesien dat de
voirs goede hem en sijnen beleyde volgen soude ende sculdich waen te
volgen waert gewijst met desen wouden na aensprake ende vantwden
van beyden ptien dat den voirs arnde en zijne beleyde de voirs goede volge
souden op also hadde de voirs gheert met enigen testamente te volgen dat
hij dat dade met rechte dair dat behoude cor omvbus scab julii xviii